Fly til København fra Aalborg er op til 40 minutter forsinket på grund af vejret østpå.

Det intense snevejr og en kraftig vind giver problemer i Københavns Lufthavn Kastrup torsdag morgen. Det går ud over flyene, der flyver mellem Aalborg og København. I øjeblikket flyver flyene i Aalborg Lufthavn til tiden, undtagen til København, hvor der er op til 40 minutters ventetid. Ved ottetiden kørte Københavns Lufthavn på halv kraft og vurderede, at der generelt var op imod en times forsinkelser på afgange og ankomster. -Vinden er dog begyndt at dreje, så vi håber, at vi snart kan tage vores sædvanlige to parallelle baner i brug, og så begynder det at hjælpe, siger Bente Kornbo, der er kommunikationsmedarbejder i lufthavnen.